hy en en hy en hy hy hy hy hy hy hy hy hy hy hy hy hy hy hy hy hy hy hy hy hy hy de hy hy en hy hy hy hy hy hy hy hy hy hy hy hy hy hy en hy hy de hy tr hy hy hy en hy hy en hy hy en hy hy en hy hy de hy hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy hy hy en hy hy en hy hy en hy hy en hy hy en hy en en en
Ներկայ էին` Քուէյթի եւ շրջակայից հայոց թեմի կաթողիկոսական փոխանորդ Պետրոս վրդ. Մանուէլեանը, տէր եւ տիկին Կիրակոս Գույումճեանները, Ազգային վարչութեան ներկայացուցիչները, Քուէյթի Ազգային վարժարանի տնօրէնն ու հոգաբարձութեան ներկակացուցիչները, ինչպէս նաեւ` ուսուցիչներ, ծնողներ եւ աշակերտներ:
Սոյն մրցանակը, որ 2017-ին պաշտօնապէս կանոնագրուած է, նախաձեռնութիւնն է Կիրակոս Գույումճեանին (1000 քուէյթեան տինար), եւ անիկա կը յանձնուի Քուէյթի Ազգային վարժարանի պաքալորեայի բարձրագոյն նիշ ապահոված հայ աշակերտին: Նոյն մրցանակը նաեւ կը գործէ Հալէպի մէջ: Անոր նպատակն է քաջալերել հայ աշակերտը, որպէսզի ան ձգտի գերազանցութեան եւ նուաճէ ուսումնական լուսաշող հորիզոններ: Այս առիթով խօսքեր արտասանեցին` վարժարանի տնօրէն տոքթ. Ներսէս Սարգիսեանը, Կիրակոս Գույումճեանը եւ հայր սուրբը, որոնք վեր առին գերազանցութեան կարեւոր երեւոյթը եւ Ռանիին մաղթեցին յարատեւ վերելք: Աւարտին օրուան մրցանակակիր Ռանին յայտնեց իր ջերմագին շնորհակալութիւններն ու երախտիքը սիրելի վարժարանին ու յարգարժան բարերարին:
Ստորեւ` նման գերազանցիկ աշակերտներու նուաճումները քաջալերող քուէյթահայ գործարար եւ հրապարակագիր Կիրակոս Գույումճեանի խօսքը:
Հայ պատանի ուսանողին, հայ դպրոցին մէջ, արաբերէն կրթական ծրագիրին համաձայն պետական պաքալորէայի քննութիւններու մասնակցին հարիւր առ հարիւր նիշ հաւաքելը քիչ բան չէ: Այո՛, քիչ բան չէ, այլ, ընդհակառակը: մեծ բան է եւ շատ մեծ բան, որուն արժանացաւ Քուէյթի Ազգային վարժարանը իր տիպար աշակերտներէն մէկուն` Ռանի Թաշճեանի միջոցով:
Ռանին իր այս նուաճումով ոչ միայն պատիւ բերաւ իր դպրոցին ու ընտանիքին եւ, անշուշտ, իր անձին, այլ նաեւ` ամբողջ համայնքին եւ ազգին, Քուէյթի մէջ եւ այլուր:
Ռանինի այս արդիւնքը նորութիւն չէ իրեն համար, ի միջի այլոց, ան առաջին քայլը առաւ բարձրագոյն ուսման աշխարհին մէջ գերազանց մակարդակով հարթ ու փայլուն ճամբուն վրայ:
Յատկանշական այս նուաճումը պէտք է բարի նախանձ ըլլայ գրեթէ բոլոր աշակերտներուն, որոնք նոյնքան ատակ են նման աստիճաններու հասնելու ժրաջան աշխատանքով, ինչպէս` Ռանին:
Սիրելի՛ Ռանի, զաւա՛կս, մեզ յուսախաբ չընես երբեք` ո՛չ քու կրթական երկար ճամբորդութեան ընթացքին, ո՛չ ալ, եւ ասիկա աւելի կարեւոր է, գործնական եւ ազգային կեանքիդ մէջ: Միշտ հպարտ ըլլանք քեզմով եւ քու ձեռքբերումներովդ:
Դո՛ւք, աւարտական դասարանի սիրելի աշակերտներ, օրինակ առէք Ռանիէն եւ ձգտեցէք բարձրագոյն նիշերով յաջողիլ քննութիւններուն` միշտ ի շահ ձեր ապագային:
Կը շնորհաւորեմ 100 առ հարիւր նիշ բերող Ռանին, կը շնորհաւորեմ անոր ծնողքը, կը շնորհաւորեմ 100 առ հարիւր նիշ ապահովելու համար աշխատանք տարած Քուէյթի Ազգային վարժարանը:
Կը շնորհաւորեմ «Ներսէս Շնորհալի» մրցանակը կազմակերպողները:
ԲԵՐԻՈՅ ՀԱՅՈՑ ԹԵՄԻ ՀԱԼԷՊԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐՈՒ ԹԵԿՆԱԾՈՒՆԵՐԸ ԱՅՑԵԼԵՑԻՆ ԱՐՀԻ. ՏԷՐ ՊԵՏՐՈՍ ՍՐԲ. ԱՐՔ. ՄԻՐԻԱԹԵԱՆԻՆ
ՍՈՒՐԻՈՅ ՀԱՅ ԱՒԵՏ. ՀԱՄԱՅՆՔԻ ՊԵՏ ՎԵՐ. ԴՈԿՏ. ՅԱՐՈՒԹԻՒՆ ՍԵԼԻՄԵԱՆԻՆ ԱՅՑԵԼԵՑԻՆ ԲԵՐԻՈՅ ՀԱՅՈՑ ԹԵՄԻ ՀԱԼԷՊԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐՈՒ ԸՆՏՐՈՒԹԻՒՆՆԵՐՈՒ ՀԱԼԷՊԻ ԹԵԿՆԱԾՈՒՆԵՐԸ
Ի՞ՆՉ Է ԺԱՆՏԱԽՏԸ ԿԱՄ ՔՈԼԵՐԱՆ
«ԷՐՏՈՂԱՆԻ ՎԱՐՉԱԿԱՐԳԸ»՝ ԱՆՈՂՈՔ ԱՄԲԱՍՏԱՆԱԳԻՐ ՄԸ
ՀԱՐՑԱԶՐՈՅՑ՝  ՀՅԴ ԵՐԻՏԱՍԱՐԴԱԿԱՆ ԳՐԱՍԵՆԵԱԿԻ ՊԱՏԱՍԽԱՆԱՏՈՒ ՑՕՂԻԿ ԱՇԸԳԵԱՆ ՀԵՏ
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՐԹՈՒՐ ՓԱՅՏԵԱՆ. «ՄԵՐ ԽՆԴԻՐՆԵՐԸ ԼԵԶՈՒԻ, ՀԱՅԻ ԻՆՔՆՈՒԹԵԱՆ ԵՒ ՄԵՐ ՄՇԱԿՈՅԹԻ ՊԱՀՊԱՆՈՒՄՆ ՈՒ ՏԱՐԱԾՈՒՄՆ ԵՆ ՆՈՐ ՍԵՐՆԴԻՆ ՄԷՋ»
ԱՄՆ ՔՈՆԿՐԷՍԻՆ ՄԷՋ ՆԵՐԿԱՅԱՑՈՒԱԾ ԲԱՆԱՁԵՒՈՎ ԿԸ ՊԱՀԱՆՋՈՒԻ ԱՏՐՊԷՅՃԱՆԱԿԱՆ ՊԱՏԵՐԱԶՄԱԿԱՆ ՅԱՆՁԱԳՈՐԾՈՒԹԻՒՆՆԵՐՈՒ ՄԻՋԱԶԳԱՅԻՆ ՀԵՏԱՔՆՆՈՒԹԻՒՆ ԵՒ ԱՄԵՐԻԿԵԱՆ ՊԱՏԺԱՄԻՋՈՑՆԵՐ
ԱՐՑԱԽԻ ՊԱՏՈՒԻՐԱԿՈՒԹԻՒՆԸ ՀԱՆԴԻՊԱԾ Է ԱՄՆ ԱՐԵՒԵԼԵԱՆ ՇՐՋԱՆԻ ՀԱՅ ԴԱՏԻ ՅԱՆՁՆԱԽՈՒՄԲԻ ՂԵԿԱՎԱՐ ԿԱԶՄԻՆ ՀԵՏ
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԻՆ ՀՐԱՒԷՐՈՎ ՈՒԱՇԻՆԿԹԸՆ ԿԸ ԳՏՆՈՒԻ ԱՐՑԱԽԻ ՀԱՆՐԱՊԵՏՈՒԹԵԱՆ ԱՐՏԱՔԻՆ ԳՈՐԾՈՑ ՆԱԽԱՐԱՐ ԴԱՒԻԹ ԲԱԲԱՅԵԱՆ
ԵՒՐՈՊԱՅԻ ՀԱՅ ԴԱՏԻ ԳՐԱՍԵՆԵԱԿ. «ԱՏՐՊԷՅՃԱՆԻ ՅԱՐՁԱԿՈՂԱՊԱՇՏՈՒԹԻՒՆԸ ՀԱՅԱՍՏԱՆԻ ԴԷՄ ՊԵՏԱԿԱՆ ՄԱԿԱՐԴԱԿԻ ԱՅԼԱՏԵԱՑՈՒԹԵԱՆ ԴՐՍԵՒՈՐՈՒՄ է»
ՀԱՅ ԴԱՏԻ ԱՄԵՐԻԿԱՅԻ ՅԱՆՁՆԱԽՈՒՄԲԸ ԽԹԱՆԱԾ Է ԱՐՑԱԽԻ ՕԺԱՆԴԱԿՈՒԹԵԱՆ ՔՈՆԿՐԷՍԱԿԱՆ ՆՈՐ ԳՈՐԾԸՆԹԱՑ
ՀՀ ԿԳՄՍ ՆԱԽԱՐԱՐՈՒԹԵԱՆ ՆԵՐԿԱՅԱՑՈՒՑԱԾ ԿՐԹՈՒԹԵԱՆ ՉԱՓՈՐՈՇԻՉՆԵՐՈՒ ՆԱԽԱԳԻԾԻՆ ՄԱՍԻՆ
ՀՈԳԵՒՈՐ ԱՐԺԷՔՆԵՐԸ ՍԱԿԱՐԿՈՒՄԻ ԵՆԹԱԿԱՅ ՉԵՆ
Գաղութային Թեմական ԼՈՒՐԵՐ Յայտարարութիւններ
Proudly powered by WordPress | Theme: Newsup by Themeansar.